**Fityeház Községi Önkormányzat Képviselő-testületének**

**16/2014. (X. 21.) önkormányzati rendelete**

**az önkormányzati képviselők tiszteletdíjáról**

Fityeház Községi Önkormányzat Képviselő-testülete az Alaptörvény 32. cikk (2) bekezdése a) pontjában, valamint Magyarország helyi önkormányzatairól szóló 2011. évi CLXXXIX. törvény 35.§ (1) bekezdésében meghatározott feladatkörében eljárva az önkormányzati képviselők tiszteletdíjáról a következőket rendeli el:

**I. Cím**

**Általános rendelkezés**

1. **§**

A képviselő-testület az önkormányzati képviselő részére tiszteletdíjat állapít meg.

**II. Cím**

**Részletes rendelkezések**

1. **§**

A települési képviselő munkájáért 30.000.- Ft tiszteletdíjra jogosult havonta.

1. **§**

(1)A tiszteletdíjat egy hónapra meg kell vonni a képviselőtől, ha a képviselő-testületi munkáját önhibájából elhanyagolja, három egymást követő testületi ülésen előzetes bejelentés nélkül nem vesz részt.

(2) A tiszteletdíj számfejtéséről és a tárgyhót követő hó 10. napjáig történő kifizetéséről a pénzügyi ügyintéző gondoskodik, folyószámlára történő utalással.

**III. Cím**

**Záró rendelkezések**

1. **§**

(1) E rendelet a kihirdetést követő napon lép hatályba, de a 2. § rendelkezését 2014. október 12-től kell alkalmazni.

(2) E rendelet kihirdetéséről a jegyző gondoskodik.

(3) E rendelet hatályba lépésével egyidejűleg az önkormányzati képviselők tiszteletdíjáról szóló 1/2014. (II. 7.) önkormányzati rendelet hatályát veszti.

Fityeház, 2014. október 20.

 **Tatai István** **Hervai Edit** polgármester jegyző

A rendelet kihirdetve:

Fityeház, 2014. október 21. **Hervai Edit**

 jegyző